El sector agrari inclou una sèrie d'activitats econòmiques molt diverses identificades, segons la Classificació Catalana d'Activitats Econòmiques (CCAE-2009) amb aquests divisions:
01 – Agricultura, ramaderia, caça i activitats dels serveis que s'hi relacionen.
02 – Silvicultura i explotació forestal.
L'objecte d'aquestes planes és analitzar els riscos per a la seguretat i la salut, prevenir-los, que presenten les activitats d'agricultura, ramaderia i explotació forestal.
Ara bé, cal tenir present que les estadístiques sobre nombre d'ocupats engloben també a les persones que treballen a la pesca i l'aqüicultura.
En canvi, la informació sobre treballadors afiliats a la Seguretat Social del sector no inclou els dedicats a la pesca marítima, que compten amb un Règim Especial propi, diferent del previst per als agricultors.
Pel que fa a l'evolució de l'ocupació, cal dir que les demarcacions de Barcelona, Girona i Lleida no han patit oscil·lacions en el percentatge d'ocupats en els últims 3 anys, la de Tarragona va patir una davallada el període 2017-2018 passant del 5.57% al 3.71% de treballadors ocupats a l'agricultura.
En qualsevol cas, l'Enquesta de Població Activa (EPA) mostra el poc pes relatiu que, en termes d'ocupació, té l'Agricultura en el conjunt de l'economia catalana, ja que ocupa l'3.9% dels treballadors.
La importància de l'agricultura com a sector d'ocupació és molt variable segons les províncies.
Així, mentre que a Barcelona els treballadors agraris suposen només el 0,28% del total d'ocupats, a Lleida suposen gairebé el 9.1% del total.
Evolució del percentatge d'ocupació a l'agricultura per provincies 2014-2019
Percentatge d'ocupació a l'agricultura 2019
En relació a la afiliació a la Seguretat Social, els treballadors del sector agrari es troben en els dos grans règims de la Seguretat Social, el Règim General i el Règim Especials de Treballadors Autònoms, en desaparèixer al final de 2011 el Règim Especial Agrari, i quedar els seus integrants dins el Règim General, mitjançant el Sistema Especial per a Treballadors per Compte Aliena Agraris.
En el període estudiat el nombre de treballadors afiliats a la Seguretat Social ha anat davallant, actualment hi ha a l'entorn de les 53.000 persones dedicades al sector agrari.
La major part d'afiliats agraris estan registrats, gairebé a parts iguals al Règim Especial de Treballadors Autònoms i al Sistema Especial per a Treballadors per Compte Aliena Agraris del Règim General.
La proporció de treballadors agraris afiliats al Règim General al marge del Sistema Especial esmentat és molt menor, tot i que ha anat creixent en els darrers anys.
S'ha de tenir en compte, però, que a banda dels treballadors inclosos en les dades oficials de afiliació, existeixen col·lectius de personal que treballen al sector agrari i que no estan inclosos en aquestes dades, en no estar afiliats a cap règim de la Seguretat Social.
Aquest és el cas dels jubilats –però que segueixen conreant les seves terres- o els familiars que ajuden el pagès en les tasques agràries.
Aquesta particularitat del sector agrari fa que, en no tenir aquestes persones les seves contingències professionals cobertes, els accidents que puguin patir no constin com a tals en els registres públics d'accidents de treball.
Evolució de l'afiliació a la Seguretat Social de treballadors del sector agrari.
Distribució dels afiliats agraris en els diversos règims de la Seguretat Social 2019.